న్యూఢిల్లీ : పెద్ద నోట్ల రద్దుపై పెడబొబ్బలు పెడుతున్న రాజకీయ నేతల అసలు స్వరూపాన్ని ఎన్ఫోర్స్మెంట్ డైరెక్టరేట్ (ఈడీ) తేటతెల్లం చేసింది. జాతీయ ఛానళ్ళలో ప్రసారమవుతున్న కథనాల ప్రకారం దేశాన్ని మోసగించిన రాజకీయ నేతల జాబితాను ఈడీ రూపొందించింది. ఈ జాబితాలో ఉత్తర ప్రదేశ్ మాజీ ముఖ్యమంత్రి, బీఎస్పీ అధినేత్రి మాయావతి, ఆర్జేడీ చీఫ్ లాలూ ప్రసాద్ యాదవ్ కుమార్తె మీసా భారతి పేర్లు ఉన్నాయి. వీరంతా పెద్ద నోట్ల రద్దు నేపథ్యంలో తమ వద్దనున్న కోట్లాది రూపాయలను మార్చుకున్నారని ఈడీ ఆరోపించింది.ఈడీ నిఘా నీడలో రాజకీయ నాయకులే కాకుండా ప్రభుత్వ ఉన్నతాధికారులు, ప్రముఖ న్యాయవాదులు, బ్యాంకు అధికారులు కూడా ఉన్నారు. నల్లధనాన్ని తెల్లధనంగా మార్చేందుకు స్టాక్ మార్కెట్లను ఉపయోగించుకుంటున్నారని ఈడీ గుర్తించింది. ఈ జాబితాలో ఉన్నవారంతా సుమారు రూ.11 వేల కోట్ల రూపాయలను తెల్లధనంగా మార్చుకున్నట్లు తెలుస్తోంది. విదేశీ మారక ద్రవ్య నిర్వహణ చట్టం (ఫెమా), మనీలాండరింగ్ నిరోధక చట్టం (పీఎంఎల్ఏ) ప్రకారం వీరిపై కేసులను నమోదు చేశారు. వీరిపై ఈడీ 4,000 కేసులను నమోదు చేసి, 800 దాడులు చేసింది. 600 షోకాజ్ నోటీసులను జారీ చేసి, 54 మందిని అరెస్టు చేసింది. నల్లధనాన్ని యునైటెడ్ అరబ్ ఎమిరేట్స్, మలేసియా, హాంగ్కాంగ్ దేశాలకు పంపించారని ఆరోపించింది. దీనికోసం చాలామంది వ్యాపార దిగ్గజాలు కో-ఆపరేటివ్ క్రెడిట్ సొసైటీలను, షెల్ కంపెనీలను నిర్వహించినట్లు వెల్లడించింది. చట్టవిరుద్ద గనుల తవ్వకం, బ్యాంకులను మోసగించడం వంటి కార్యకలాపాల ద్వారా నల్లధనాన్ని సంపాదించినట్లు పేర్కొంది.
newdhilly : pedda notla raddupai pedabobbalu pedutunna rajakeeya nethala asalu swaroopaanni enforsment directorate (eedee) tetatellam chesindi. jaateeya chhaanallalo prasaaramavutunna kathanaala prakaaram deshaanni mosaginchina rajakeeya nethala jaabitaanu eedee roopondinchindi. ee jaabitaalo uttara pradesh maji mukhyamantri, bsp adhinetri mayavati, argady cheef laaluu prasad yadav kumarte meesa bhaarati paerlu unnaayi. veerantaa pedda notla raddu nepathyamlo tama vaddanunna kotladi roopaayalanu maarchukunnaarani eedee aaropinchindi.eedee nigha needalo rajakeeya nayakule kakunda prabhutva unnataadhikaarulu, pramukha nyaayavaadulu, byaanku adhikaarulu kuudaa unnaaru. nalladhanaanni telladhanamgaa maarchenduku stack maarketlanu upayoginchukuntunnara eedee gurtinchindi. ee jaabitaalo unnavaarantaa sumaru roo.11 vela kotla roopaayalanu telladhanamgaa maarchukunnatlu telustondi. videshee maaraka dravya nirvahana chattam (fema), manilandering nirodhaka chattam (pmla) prakaaram veeripai kesulanu namodu chesaru. veeripai eedee 4,000 kesulanu namodu chesi, 800 daadulu chesindi. 600 shokaj notisulanu jaarii chesi, 54 mandini arestu chesindi. nalladhanaanni unaited arab emirates, malesia, hangcang deshaalaku pampinchaarani aaropinchindi. deenikosam chaalaamandi vyapara diggajaalu koo-aperative credit societylanu, shel companylanu nirvahinchinatlu velladinchindi. chattavirudda ganula tavvakam, byaankulanu mosaginchadam vanti karyakalapala dwara nalladhanaanni sampaadinchinatlu perkondi.